במתחם הנמצא בין הרחובות קינג ג'ורג', בצלאל, בית לחם, טשרניחובסקי והמכבי, תחום לו שוק בצלאל, שהוא שוק של בגדים וטקסטיל. המבקר בשוק בצלאל צריך להצטייד מראש בכסף מזומן - ולא הרבה במיוחד, מאחר ומחירי הפריטים נעים בממוצע בין 5 ל- 50 שקלים לפריט, ובהרבה זמן לחפש וסבלנות.
חלקם עודפי ייצור של רשתות ישראליות, אירופאיות ואמריקאיות. אני מצאתי פריטים של gap, H&M, monsoon, גולף ועוד. המחירים נעים בין 5 ל-30 ש"ח לפריט, ויש מגוון גדול של שמלות יפהפיות לילדות.
סחורה מאוד איכותית של בעיקר עודפי יצוא של מותגים בינלאומיים. מחירים של 15-25 ש"ח למגבת.
הרבה זיופים, וכמעט ללא עודפי יצוא. שימו לב לאיכות המוצרים. המחירים נעים סביב 50 ש"ח לארנק.
מי שרוצה למצוא את הדברים הטובים צריך הרבה מאוד סבלנות, ובכל יום מגיעים מוצרים שונים לשוק, אז כדאי לבקר הרבה, אבל גם כאן - בהנחה שעברתם את המחסום הפסיכולוגי - יש המון מציאות: שמלות של מונסון ב-10 ש"ח, חזיות ב-15 ש"ח, חולצות ב-5, 10 ו 25 ש"ח, ועוד כמעט אינסוף של מוצרים, אבל צריך לחפש.
עד לפני כמה שנים הבעיה העיקרית למגיעים לשוק היתה חוסר החניה באזור, אולם לאחרונה פונה שטח נרחב ברחוב המכבי והפך לחניון ציבורי בו בדרך כלל יש מקום. הכניסה - מרחוב המכבי היוצא מטשרניחובסקי.
ואם עייפתם מקניות ואתם מחפשים מה לאכול לצהריים - כמובן שפלאפל שוק בצלאל הנמצא במרכז השו תהיה אלטרנטיבה טובה, אבל אפשר גם סביח ברחוב טשרניחובסקי, סלט מהיר - מעבר לכביש, או אפילו ארוחה בוכרית מסורתית בפינת הרחובות קינג ג'ורג' והמכבי.